ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 22**

**Тэма:** складанне і адніманне ў межах пяці на практычнай аснове

**Мэта:** плануецца, што ў канцы ўрока вучні будуць складаць і аднімаць у межах пяці на практычнай аснове.

**Задачы:**

* вучыць выконваць складанне і адніманне лікаў у межах пяці на практычнай аснове;
* фарміраваць уменне выкарыстоўваць для чытання лікавых выразаў словы “дадаць” і “адняць”;
* спрыяць развіццю памяці, кемлівасці;
* садзейнічаць выхаванню адказнасці за выконваемае заданне.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лікамі і знакамі; наглядны матэрыял.

**Ход урока**

**І Арганізацыйны момант.**

* Рукі? (На месцы.)
* Ногі? (На месцы.)
* Локці? (З краю.)
* Спіна? (Прамая.)
* Веды? (З сабою.)

Калі веды з сабою, можна пачынаць.

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Лік ад 5 да 15, ад 16 да 10.
* Назавіце лік, які стаіць паміж лікамі 3 і 5, 12 і 14.
* Назавіце суседзяў ліку 2, 7, 4.
* Які лік стаіць злева ад 9, 6, 15?
* Які лік стаіць справа ад 6, 9, 16?

***Вусны лік***

1)Прыём “Засялі домікі”

****

2)

 **+** **=**

**?**

* Што атрымаецца?
* Дзе тут цэлае, а дзе часткі? (Чырвоны квадрат і два сініх круга – адна частка, два сініх трохвугольніка – другая частка, а ўсе фігуры – цэлае.)
* Што трэба зрабіць, каб атрымаць цэлае? ( Часткі скласці, да адной часткі дадаць другую частку.)
* Калі замяніць колькасць геаметрычных фігур на лікі, то які выраз атрымаецца? (3 + 2 = 5.)

3)





**?**

 **- =**

* Што атрымаецца? 
* Дзе тут цэлае, а дзе часткі? (Чатыры чырвоныя яблыкі і адзін зялёны – цэлае, адзін зялёны яблык – адна частка, чатыры чырвоныя яблыкі – другая частка.)
* Што трэба зрабіць, каб атрымаць другую частку? (Ад цэлага адняць першую частку.)
* Калі замяніць колькасць яблыкаў на лікі, то які выраз атрымаецца (5 – 1 = 4.)

**Настаўнік: Тэма нашага ўрока –** “Складанне і адніманне ў межах пяці на практычнай аснове”. Будзем вучыцца выконваць складанне і адніманне ў межах пяці на практычнай аснове, рашаць задачы.

**ІІІ Засваенне новых ведаў.**

С. 44 (вучэбны дапаможнік)

Вучні растлумачваюць сэнс запісаў 3 + 2 і 5 – 2 , якія састаўлены на аснове схем і сюжэтных малюнкаў. Састаўляюць на партах з дапамогай лікавых картак прыклады 3 + 2 = 5 , 5 – 2 = 3 і чытаюць іх з выкарыстаннем слоў “дадаць” і “адняць”. ( Настаўнік дапамае, калі вучні не могуць справіцца.)

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.44, №1, 2

Складанне і адніманне прыкладаў ланцужком.

2)с.45, №4

Рашэнне задач. Падбор схемы да сюжэтнага малюнка і тлумачэнне свайго выбара.

***Фізкультхвілінка***

Мы ішлі, ішлі, ішлі, (маршыруюць, рукі на поясе)

Баравік знайшлі. (нахіліліся)

Раз, два, тры, чатыры, пяць, (маршыруюць)

Мы ідзем зноў шукаць. (нахілы наперад)

Мы ў лясок пойдзем, ( маршыруюць)

Мы грыбок знойдзем.

У шапачцы прыбранай, (малююць капялюшык грыба)

Светла-шакаладнай.

Ты не хавай, грыбок, (закрываюць твар рукамі)

Пад лісток свой бок!

3)с.45, №5

Вучні называюць, якія грыбы ёсць у табліцы. Адказваюць на пытанні: “Колькі? На колькі менш?”.

- Як называюць гэтую групу грыбоў? (Ядомыя)

- Якія ядомыя грыбы вы яшчэ ведаеце?

- Чаму ядомыя грыбы называюць лясной агароднінай і лясным мясам? (Таму што яны вельмі пажыўныя. У іх утрымліваецца шмат вітамінаў, як у агародніне і шмат бялкоў, як у мясе.)

- Якія яшчэ грыбы можна сустрэць у лесе? (Мухаморы, бледную паганку, воўчыя грыбы.) Настаўнік паказвае малюнкі гэтых грыбоў.

- Ці ведаеце вы, як называюць такія грыбы? (Атрутныя) Чаму? (Утрымліваюць рэчывы, якія выклікаюць атручванне ў чалавека, жывёл.)

*Паўтараюцца правілы збору грыбоў: грыбы трэба выкручваць, браць толькі добразнаёмыя, хадзіць у лес толькі з дарослымі і г.д.*

**V Прымяненне ведаў**

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

***Работа ў рабочым сшытку***

1)с.22

Састаўленне прыкладаў з улікам розных прымет класіфікацыі.

***Р***

1 + 4 = 5 3 + 2 = 5 2 + 3 = 5 4 + 1 = 5

***Фізкультхвілінка для вачэй***

2)с.25, №1

Матэматычная пропісь. Пісьмо лічбы 5. Потым трэба дамаляваць элементы на малюнку.

3)с.25, №3

Дамалёўваюць патрэбную колькасць кольцаў на пірамідках, затым дапаўняюць прыклады лікамі.

**VІ Замацаванне новых ведаў і спосабаў дзейнасці.**

**1) 2)**

**3)**

Вучням патрэбна пад схемамі запісаць прыклады.

**VІІ Падвядзенне вынікаў.**

Гульня “Дзень – ноч”.

Вучні закрываюць вочы (ноч), настаўнік дыктуе і запісвае прыклад на дошцы.

2 + 2 – 1 – 2 + 3 + 1. (5)

* Які адказ атрымаўся. (Вучні называюць свае варыянты. Прыклад рашаецца яшчэ раз: настаўнік і вучні рашаюць прыклад разам.)

**VІІІ Рэфлексія.**

Кожнаму вучню раздаецца картка з трыма яблыкамі.

Вучні размалёўваюць адзін яблык на выбар:

1)Вялікі яблык – усё зразумеў, з усімі заданнямі справіўся;

2)Сярэдні яблык – не ўсё зразумеў, з некаторымі заданнямі не змог справіцца;

3)Малы яблык – амаль нічога не зразумеў, заданні былі цяжкімі.

  